**Izvješće o radu HPD Prenj 1933 za 2013. godinu.**

Poštovane kolege, dragi gosti;

Kao što znate protekla je skoro godina od izbora novog rukovodstva društva i ja se iskreno nadam da smo barem dijelom opravdali vaše povjerenje, a sada ćemo se podsjetiti što smo imali u programu rada i što smo to obećavali kada smo odlučili napraviti promjene.

Između ostalog u prvom redu tu su bili unapređenje suradnje sa drugim društvima, organizacije odlazaka u visoka gorja i ekspedicije, nastavak redovne planinarske škole, organizacija društvenih izleta sa ciljem bolje ponude u gradu i omasovljenja članstva, organizacija takmičarskih manifestacija u prirodi, edukacija vodiča i pokretanje vodičke službe, briga o objektima, te naravno privlačenje mladih kao temelja opstanka društva, a što je planirano kroz edukaciju u svim vidovima naprednog planinarstva.

Smatramo da je dio planiranog ostvaren, ali većina još nije, ili je u fazi realizacije. Nepobita je činjenica da smo u protekloj godini značajno uvećali aktivnosti društva na polju visokogorstva, broja i kvalitete društvenih izleta, organizirali smo sportske manifestacije u prirodi, organizirani su ljetni i zimski alpinistički tečajevi, organizirana je manifestacija uspon 100 žena u planini, duštvo je u potpunosti obnovilo kombi vozilo čemu je doprinjeo novi pravilnik o korištenju uz naknadu. Na kraju nepobitna je činjenica da nam se povećao broj aktivnih mlađih članova, a što je upravo rezultat sadržajnosti i prilagodbe aktivnosti društva upravo toj skupini.

Cilj nam je bio promjeniti svijest članova o odnosu prema društvu kao zajedničkoj udruzi kojoj nesebično trebamo doprinosti kako bih je razvili. Također nastojimo razviti svijest o potrebi proširenja članstva i otvorenosti prema lokalnoj zajednici.

U prilogu je lista ostvarenih izleta, uspona,pohoda i obuka ostvarenih u protekloj godini.

**Značajniji izleti, usponi, manifestacije i pohodi društva**

|  |  |  |  |
| --- | --- | --- | --- |
| **Redni broj** | **Naziv**  | **broj sudionika** | **datum** |
| 1 | Izlet na Sv. Iliju iznad Orebića na Pelješcu | 30 | Ožujak 2013 |
| 2 | Uspon na Žljeb I Tise na planini Čvrsnici | 14 | Ožujak 2013 |
| 3 | Manifestacija “Uspon 100 Žena u Planini”na Žljeb | 122 | Travanj 2013 |
| 4 | Treking utrka “1st trekking challenge” Mostar - Goranci | 80 | Svibanj 2013 |
| 5 | Rafting na rijeci Tari | 15 | Lipanj 2013 |
| 6 | Uspon na Planinu Zec | 10 | Lipanj 2013 |
| 7 | Izlet na izvor rijeke Bijele, planina Prenj | 12 | Srpanj 2013 |
| 8 | Uspon na Zelenu Glavu, planina Prenj | 8 | Srpanj 2013 |
| 9 | Rafting Na rijeci Neretvi, Glavatičevo-Konjic | 14 | Srpanj 2013 |
| 10 | Uspon na Vjetrena Brda, planina Prenj | 7 | Srpanj 2013 |
| 11 | Memorijalni uspon Ivica Plazonjić na Pločno, planina Čvrsnica | 9 | Srpanj 2013 |
| 12 | Uspon na Maglić, Tjentište | 8 | Srpanj 2013 |
| 13 | Uspon na vrhove Zelengore sa obilaskom planinskih jezera | 10 | Kolovoz 2013 |
| 14 | Uspon na Triglav, Slovenija | 7 | Kolovoz 2013 |
| 15 | Manifestacija “dani planinara Herceg Bosne” | 12 | Kolovoz 2013 |
| 16 | Uspon na Veliki Vilinac, planina Čvrsnica | 8 | Kolovoz 2013 |
| 17 | Uspon na vrhove Prokletija, Crna Gora i Albanija | 4 | Kolovoz 2013 |
| 18 | Uspon na Crvanj, Nevesinje | 16 | Rujan 2013 |
| 19 | Uspon na vrhove Olimpa i Ohridsko jezero, Grčka i Makedonija | 9 | Rujan 2013 |
| 20 | Uspon na Jelinak, planina Čvrsnica | 5 | Rujan 2013 |
| 21 | Uspon na vrhove južnog Velebita | 8 | Rujan 2013 |
| 22 | Sportska manifestacija “Mostar Outdoor 2013” – Kombinirana utrka biciklom I pješice Bogodol-V. Vlaina | 120 | Lipanj 2013 |
| 23 | Zimski uspon na Plasu, planina Čvrsnica | 5 | Prosinac 2014 |
| 24 | Izlet na Žljeb I Tise, planina Čvrsnica | 10 | Sječanj 2014. |
| 25 | Društveni izlet uspon na Plasu, planina Čvrsnica | 20 | Sječanj 2014. |
| 26 | Zimski uspon na Botin, planina Velež | 3 | Sječanj 2014. |
| 27 | Uspon na Omišku Dinaru, Omiš Hrvatska | 25 | Sječanj 2014. |
| 28 | Zimski uspon na Lupoglav, planina Prenj | 4 | Veljača 2014. |
| 29 | Zimski uspon na V. Vlainu, planina Čabulja | 8 | Veljača 2014. |
| 30 | Zimski uspon na Zelenu Glavu, planina Prenj | 4 | Veljača 2014. |
| 31 | Zimski uspon na V. Vran | 9 | Veljača 2014. |
| 32 | Izlet na Rilić, Biokovo Hrvatska | 14 | Veljača 2014. |
| 33 | Uspona Sv. Iliju, Biokovo Hrvatska | 8 | Veljača 2014. |
| 34 | Zimski uspon na Vilinac I turno skijanje na Čvrsnici | 6 | Ožujak 2014. |
| 35 | Uspon na Sv. Iliju, poluotok Pelješac, Hrvatska | 61 | Ožujak 2014. |
| 36 | Uspon na Prokoško jezero, Fojnica | 3 | Ožujak 2014. |
| 37 | Društveni zlet na Mosor, Hrvatska | 27 | Travanj 2014. |

**Značajnije obuke i tečajevi u organizaciji društva i na kojima su naši članovi sudjelovali**

|  |  |  |  |
| --- | --- | --- | --- |
| **Redni broj** | **Naziv Obuke/Tečaja** | **broj sudionika** | **datum** |
| 1 | VI Planinarska škola | 50 | Travanj-Lipanj 2013 |
| 2 | Ljetni alpinistički tečaj | 12 | Rujan-Studeni 2013 |
| 3 | Zimski alpinistički tečaj | 12 | Veljača-Ožujak 2013 |

Pored navedenoga organiziran je veći broj ranih akcija na održavanju objekata, markiranju i održavanju staza, te pošumljavanju. Održan je veći broj predavanja, prezentacija i projekcija filmova na razne teme o planinarstvu otvorenih za građanstvo.

Izvješće sačinio;

Miroslav Mihalj

Mostar;

09.04.02.2014.